CELEX: 32018R1095
Language: et
Date: 2018-07-26 00:00:00
Title: Nõukogu määrus (EL) 2018/1095, 26. juuli 2018, milles käsitletakse kalapüügivõimaluste jaotamist vastavalt Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokollile (2018–2024)

3.8.2018   
               
               
                  ET
               
               
                  Euroopa Liidu Teataja
               
               
                  L 197/1
               
            
         NÕUKOGU MÄÄRUS (EL) 2018/1095,
         26. juuli 2018,
         milles käsitletakse kalapüügivõimaluste jaotamist vastavalt Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokollile (2018–2024)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 43 lõiget 3,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu võttis 17. märtsil 2008 vastu määruse (EÜ) nr 242/2008 (1) Côte d'Ivoire'i Vabariigi ja Euroopa Ühenduse vahelise kalandusalase partnerluslepingu (2) sõlmimise kohta („leping“).
                  
               
                     (2)
                  
                  
                     Kõnealuse lepingu viimane protokoll lõppeb 30. juunil 2018.
                  
               
                     (3)
                  
                  
                     Komisjon on pidanud liidu nimel läbirääkimisi lepingu rakendamise uue protokolli üle („protokoll“). Protokoll parafeeriti 16. märtsil 2018.
                  
               
                     (4)
                  
                  
                     Kooskõlas nõukogu otsusega (EL) 2018/1069 (3) protokoll allkirjastati 1. augustil 2018 tingimusel, et see sõlmitakse hilisemal kuupäeval.
                  
               
                     (5)
                  
                  
                     Protokolli kogu kohaldamisajaks ette nähtud kalapüügivõimalused tuleks jaotada liikmesriikide vahel.
                  
               
                     (6)
                  
                  
                     Euroopa Parlamendi ja nõukogu määruse (EL) 2017/2403 (4) artiklis 12 on sätestatud, et säästva kalapüügi partnerluslepingu protokolli rakendamise konkreetsel aastal või mis tahes muul asjakohasel perioodil, võttes arvesse kalapüügilubade kehtivusaegu ja püügihooaegu, võib komisjon teha kindlaks kasutamata kalapüügivõimalused ja teavitada sellest liikmesriike, kellel on õigus vastavaid jaotusosasid kasutada.
                  
               
                     (7)
                  
                  
                     Protokolli kohaldatakse allakirjutamise kuupäevast alates ajutiselt, et liidu laevad saaksid püügitegevust kiiresti alustada. Seega tuleks sätestada, et käesolevat määrust kohaldataks samast kuupäevast alates,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            
               1.   Protokollis sätestatud kalapüügivõimalused jaotatakse liikmesriikide vahel järgmiselt:
               
                           a)
                        
                        
                           tuunipüügiseinerid:
                           
                                        
                                    
                                    
                                       Hispaania:16 laeva
                                    
                                 
                                        
                                    
                                    
                                       Prantsusmaa: 12 laeva
                                    
                                 
                     
                           b)
                        
                        
                           triivõngelaevad:
                           
                                        
                                    
                                    
                                       Hispaania: 6 laeva
                                    
                                 
                                        
                                    
                                    
                                       Portugal: 2 laeva
                                    
                                 
                     
            
               2.   Määruse (EL) 2017/2403 kohaldamisel ei piirata lepingu ja protokolli kohaldamist.
            
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. augustist 2018.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 26. juuli 2018
            
               
                  Nõukogu nimel
               
               
                  eesistuja
               
               G. BLÜMEL
            
         
         
            (1)  Nõukogu 17. märtsi 2008. aasta määrus (EÜ) nr 242/2008 Euroopa Ühenduse ja Côte d'Ivoire'i Vabariigi vahelise kalandusalase partnerluslepingu sõlmimise kohta (ELT L 75, 18.3.2008, lk 51).
         
            (2)  ELT L 48, 22.2.2008, lk 41.
         
            (3)  Nõukogu otsus (EL) 2018/1069, 26. juuli 2018, Euroopa Liidu ja Côte d'Ivoire'i Vabariigi vahelise kalandusalase partnerluslepingu rakendamise protokolli (2018–2024) liidu nimel allkirjastamise ja selle ajutise kohaldamise kohta (ELT L 194, 31.7.2018, lk 1).
         
            (4)  Euroopa Parlamendi ja nõukogu 12. detsembri 2017. aasta määrus (EL) 2017/2403, milles käsitletakse välispüügilaevastike jätkusuutlikku majandamist ja millega tunnistatakse kehtetuks nõukogu määrus (EÜ) nr 1006/2008 (ELT L 347, 28.12.2017, lk 81).